Dobrý deň milí občania, v týchto dňoch vám doručujeme prvú časť Rozhodnutí , na ktorých je vyrubený poplatok za komunálne odpady a drobné stavebné odpady na rok 2020.
Rozdelili sme roznášanie a úhradu miestnych daní a poplatkov za komunálne odpady za rok 2020 na dve časti, Je to z dôvodu mimoriadnej situácie súvisiacej s epidémiou nového koronavírusu.
Druhú časť Rozhodnutí za daň z nehnuteľností a daň za psov, vám doručíme v júni a to s upravenou lehotou splatnosti vo váš prospech ,to je k 31.8.2020.
Prosíme vás, aby ste úhrady realizovali bezhotovostným prevodom na účet obce s použitím špecifického a variabilného symbolu, ktorý je uvedený v rozhodnutí, čím sa výrazne eliminuje možné riziko šírenia a prenosu koronavírusu.
Zároveň prosíme občanov, aby pomohli s bezhotovostným prevodom aj svojim blízkym v seniorskom veku a ochránili tak ich zdravie.
Ak nemáte možnosť úhrady bezhotovostne, po vzájomnej dohode a s dodržaním všetkých bezpečnostných opatrení, vám bude umožnená platba aj priamo v pokladni na obecnom úrade.
Tým, že vám Rozhodnutia doručíme priamo domov, je to služba vo váš prospech a v tejto mimoriadnej situácii nie ste nútení opustiť svoje obydlia, čím sa pre nás všetkých značne eliminuje čas strávený na verejnom –spravidla výrazne rizikovejšom priestranstve.
Ďakujeme za pochopenie a želáme pokojné prežitie tých nevšedných dní.